CELEX: 22013D0507(01)
Language: sk
Date: 2013-04-14 00:00:00
Title: Odporúčanie Spoločného výboru EÚ a Palestínskej samosprávy zo 14. apríla 2013 týkajúce sa implementácie Akčného plánu Európskej susedskej politiky pre Európsku úniu a Palestínsku samosprávu

7.5.2013   
            
            
               SK
            
            
               Úradný vestník Európskej únie
            
            
               L 125/34
            
         ODPORÚČANIE SPOLOČNÉHO VÝBORU EÚ A PALESTÍNSKEJ SAMOSPRÁVY
   zo 14. apríla 2013
   týkajúce sa implementácie Akčného plánu Európskej susedskej politiky pre Európsku úniu a Palestínsku samosprávu
   SPOLOČNÝ VÝBOR EÚ A PALESTÍNSKEJ SAMOSPRÁVY,
   so zreteľom na Európsko-stredozemskú dočasnú dohodu o pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskej samosprávy pre Západný breh a pásmo Gazy na druhej strane (1), a najmä na jej článok 63 ods. 2,
   keďže:
   
               (1)
            
            
               Podľa článku 70 Európsko-stredozemskej dočasnej dohody o pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny (OOP) v prospech Palestínskej samosprávy pre Západný breh a pásmo Gazy na druhej strane (ďalej len „dohoda“) prijmú zmluvné strany akékoľvek všeobecné alebo špecifické opatrenia potrebné na splnenie záväzkov vyplývajúcich z dohody a zabezpečia, aby boli dosiahnuté ciele stanovené v dohode.
            
         
               (2)
            
            
               Zmluvné strany sa dohodli na znení Akčného plánu Európskej susedskej politiky pre Európsku úniu a Palestínsku samosprávu (ďalej len „Akčný plán ESP pre EÚ a PA“).
            
         
               (3)
            
            
               Akčný plán ESP pre EÚ a PA by mal podporiť vykonávanie dohody prostredníctvom vypracovania a prijatia konkrétnych opatrení na dosiahnutie jeho cieľov.
            
         
               (4)
            
            
               Akčný plán ESP pre EÚ a PA má dvojaký účel, a to stanoviť konkrétne kroky smerujúce k rešpektovaniu povinností oboma stranami, ktoré sú stanovené v dohode, a poskytuje širší rámec pre ďalšie posilňovanie vzťahov medzi Úniou a Palestínskou samosprávou,
            
         TÝMTO ODPORÚČA, aby zmluvné strany implementovali Akčný plán ESP pre EÚ a PA (2) v rozsahu, v ktorom takáto implementácia smeruje k dosiahnutiu cieľov Európsko-stredozemskej dočasnej dohody o pridružení v oblasti obchodu a spolupráce medzi Európskym spoločenstvom na jednej strane a Organizáciou pre oslobodenie Palestíny v prospech Palestínskej samosprávy pre Západný breh a pásmo Gazy na strane druhej.
   
      V Bruseli 14. apríla 2013
      
         
            Za Spoločný výbor EÚ a Palestínskej samosprávy
         
         
            predsedníčka
         
         C. ASHTON
      
   
   
      (1)  Ú. v. ES L 187, 16.7.1997, s. 3.
   
      (2)  http://register.consilium.europa.eu/pdf/en/12/st17/st17814.en12.pdf.